**Sajtóközlemény**

Korszerű telephely és eszközök az Adix-Trade Kft-nél

2022/08/08

Az ADIX-TRADE Kereskedelmi és Szolgáltató Korlátolt Felelősségű Társaság támogatási kérelmet nyújtott be a „A mikro-, kis- és középvállalkozások modern üzleti és termelési kihívásokhoz való alkalmazkodását segítő fejlesztések támogatása” című GINOP Plusz-1.2.1-21 kódszámú pályázati felhívásra. A „Korszerű telephely és eszközök az Adix-Trade Kft-nél” című GINOP\_PLUSZ-1.2.1-21-2021-00978 azonosító számú támogatási kérelmet a Pénzügyminisztérium támogatásra alkalmasnak minősítette. A vissza nem térítendő támogatás összege 201,81 millió Ft. Az európai uniós forrásból támogatott projekt 2023.08.31-én kerül befejezésre.

A projekt keretében az Adix-Trade Kft. egy közel 700m2 nagyságú üzletet és raktárat épít Debrecenben, a Nyugat-Ipar Parkban. A beruházás egy 300 m2 üzlettér/irodából és egy 400 m2 raktárból áll majd, mely az üzleti kiszolgáláshoz fontos termékek tárolására, készletezésére szolgál. Az épületen belül a kiszolgálásban a cég kiemelt szerepet szán a 'modern" kor követelményeihez, kihívásaihoz alkalmazkodó olyan alkalmazásoknak, mellyel a vevő az üzleten belül önkiszolgálóvá válhat. A vállalkozás bemutató teremként is használni kívánja a kialakított üzletteret, ahol partnerei a gyakorlatban is meggyőződhetnek az árukiadó automaták működéséről, annak hatékonyságáról és költségmegtakarításairól.

Az épület kialakításánál fontos szempont a környezettudatosság, ez megjelenik a felhasznált anyagok kiválasztásában és a beépített megújuló energia hasznosításban is.

A beruházást Debrecen egyre növekvő "cégparkja", a debreceni és a régió cégeinek minél költséghatékonyabb kiszolgálása, az áruhoz való gyors hozzáférése indokolta. Az európai uniós támogatásnak köszönhetően a cél egy olyan modern, az Ipar 4.0 kihívásainak is megfelelő kiszolgáló tér (eladó tér) és raktár kialakítása, ahová betérve a vevő önkiszolgáló rendszerbe tud hozzájutni az általa megvásárolni kívánt termékekhez.

Az áru összeszedése vonalkódos/tárhelyes rendszeren keresztül történik majd. A rendszer működtetéséhez, a kollégák készségeinek fejlesztéséhez képzések is szükségesek. Az ADIX-TRADE Kereskedelmi és Szolgáltató Korlátolt Felelősségű Társaság célja, hogy megtartsa a régió egyik meghatározó műszaki anyag kereskedőjének járó címet és folyamatos fejlődésével hozzájáruljon a régió gazdaságának fejlesztéséhez. A projekt megvalósítási helyszíne: Debrecen, Házgyár utca 17.

A projekt a Széchenyi Terv Plusz program keretében valósul meg.

A projektről bővebb információt a <https://adix.hu/> oldalon olvashatnak.

**További információ kérhető:**

dr. Dandé Éva
+3652527450

adix@adix.hu